

[image: ]Wallafar: Babban Malami
AbdulAzeez Bin Abdullahi Bin Baaz
Hausa
ﺎﺳﻮﻫ
TsawatarwadagaBidi''o'i
 
ِ
ع
َ
ﺪ
ِ
ﺒﻟا 
َ
ﻦ
ِ
ﻣ 
ُ
ﺮﻳ
ِ
ﺬ
ْ
ﺤ
ﱠ
ﺘﻟا 









[image: ] 
 
 



















 
Tsawatarwa daga Bidi''o'i 
 
 
 
 
 
 
























 












































Wallafar: Babban  Malami 
AbdulAzeez Bin Abdullahi Bin Baaz 
Allah Yayi masa rahama 

 
 









[image: ] 
2 

















 
SAƘO NA BIYAR: 
Hukuncin taron maulidin Annabi da 
sauran mauludai 
Godiya ta tabbata ga Allah, tsira da amincin Allah 
su  tabbata  ga  Manzon  Allah,  da  alayen  sa  da 
sahabban sa da waɗanda suka shiryu da shiriyar sa. 
Bayan  haka:  An  sha  tambayar  mutane  da  dama 
game da hukuncin taron bikin haihuwar Annabi -tsira 
da amincin Allah su tabbata a gare shi-, da tsayuwa 
saboda shi a lokacin yin hakan, da yi  masa sallama, 
da sauran abubuwan da ake yi a maulidi. 
Amsa  sai  a  ce:  Ba  ya  halatta  yin  bikin  mauludin 
Annabi - tsira da amincin Allah su tabbata a gare shi -
, haka ma na wanin sa; domin hakan bidi’a ne wacce 
aka  ƙirƙira  a  cikin  addini;  domin  Manzo  -  tsira  da 
amincin Allah su tabbata a gare shi - bai yi ba, haka 
halifofin  sa  shiryayyu,  haka  sauran  sahabbai  -  Allah 
Ya  yarda  da  su  -,  haka  waɗanda  suka  bi  su  da 
kyautatawa a mafifitan ƙarni, alhali  su suka fi  kowa 
sanin  sunnah,  su  suka  fi  cikar  son  Ma’aikin  Allah  - 
tsira da amincin Allah su tabbata a gare shi -, kuma 
suka fi bin shari’ar sa akan waɗanda suka zo a bayan 
su,  Kuma  haƙiƙa  Allah  - Mai  tsarki  da  ɗaukaka  -  Ya 
faɗa a cikin littafin Sa mabayyani: 

...﴿


























































 ﴾
...
 
 {Abinda manzo ya zo muku (da shi) to ku riƙe shi 
abinda kuma ya haneku to ku hanu} 
[al-Hashr: 7]. Kuma Allah - Maɗaukaki - Ya ce: 
...﴿















































































﴾ 
 {To waɗanda suke saɓa umarninsa su kiyayi kansu 
kada  musiba  ko  fitina  ta  sauka  a  kansu  ko  kuma 
azaba mai raɗaɗi  ta same su} [al-Nnur: 63],  Kuma - 
tsarki ya tabbatar maSa - Ya ce: 
﴿

































































































﴾ 
 {Lalle, abin kõyi mai kyau ya kasance gare ku daga 
Manzon  Allah,  ga  wanda  ya  kasanee  yanã  fãtan 
rahamar Allah da Rãnar Lãhira, kuma ya ambaci Allah 
da  yawa}  [al-Ahzab:  21],  Kuma  Allah  -  Maɗaukakin 
Sarki - Ya ce: 
﴿




































































































































































































 ﴾ 
 {Kuma mãsu tsẽrẽwa na farko daga Muhãjirina da 
Ansar da waɗanda suka bi su da kyautatãwa, Allah Ya 
yarda daga gare su su kuma sun yarda daga gare Shi, 
kuma  Ya  yi  mãsu  tattalin  gidãjen  Aljanna;  ƙõramu 

sunã  gudãna  a  ƙarƙashinsu,  suna  madawwamã  a 
cikinsu  har  abada.  Wancan  ne  babban  rabo  mai 
girma}  [al-Taubah:  100],  Kuma  Allah  -  Maɗaukakin 
Sarki - Ya ce: 
 ...﴿





 







 





 









 











 





 





 









 





















﴾
...
 
 {Kuma  yaune Na  cika muku addininku, kuma Na 
cika muku ni'imaTa kuma Na yarje muku musulunci a 
matsayin addini} [al-Ma'ida: 3]. Kuma ayoyi da suka 
zo  da wannan ma’anar suna  da  yawa.  Kuma  haƙiƙa 
ya  tabbata  daga  Annabi  -  tsira  da  amincin  Allah  su 
tabbata a gare  shi  - ya ce:  «Duk  wanda ya farar  da 
wani abu a cikin wannan Addinin namu wanda ba ya 
ciki,  to  shi  abun  mayarwa  ne».  Wato:  Za’a  mayar 
masa, Kuma ya faɗa a wani hadisin daban: «Na hore 
ku da bin sunnata da sunnar halifofi shiryayyu masu 
shiryarwa a baya na, ku yi riƙo da ita, kuma ku riƙeta 
da fiƙoƙinku, kuma na hane ku da fararrun abubuwa; 
saboda kowane fararren abu bidi'a ne; kuma kowace 
bidi'a  ɓata  ce».  To  a  cikin  waɗannan  hadisai  biyu, 
akwai  tsawatarwa  mai  tsanani  akan  farar  da  bidi’a, 
da kuma aiki da ita. 
Kuma  farar da ire-iren waɗannan mauludan, ana 
fahimta daga gare shi cewa, Allah - tsarki ya tabbata 
a gare Shi - bai cika wa wannan al’ummar Addini ba, 
kuma  Manzon  Allah  -  tsira  da  amincin  Allah  su 









[image: ] 
5 
tabbata  a  gare  shi  -  bai  isarwa  al’umma  abinda  ya 
kamata ta aikata ba, har sai da waɗannan ’yan baya 
bayan suka zo, sai suka ƙirƙira a shari'ar Allah abinda  
bai  bada  izini  ba;  suna masu  riya  cewa  hakan  yana 
cikin  abinda  zai  kusantar  da  su  ga  Allah.  Kuma 
wannan babu shakka  yana da babban  haɗari,  kuma 
ƙalubalantar Allah ne - tsarki ya tabbatar maSa - da 
ManzonSa - tsira da amincin Allah su tabbata a gare 
shi -, kuma Allah - tsarki ya tabbatar maSa - Ya cika 
addini ga bayinSa, kuma Ya cika ni’imarSa a gare su, 
kuma  Manzon  Allah  -  tsira  da  amincin  Allah  su 
tabbata a gare shi - ya isar da isarwa bayyananniya, 
bai bar wata hanya da zata kai zuwa Aljanna, kuma ta 
nisantar  daga  wuta  ba  face  ya  bayyana  ta  ga 
al’umma,  kamar  yadda  aka  tabbatar  a  cikin  hadisi 
sahihi daga Abdullahi ɗan Amru - Allah Ya yarda da 
shi - ya ce: Manzon Allah - tsira da amincin Allah su 
tabbata  a  gare  shi  -  ya  ce:  «Allah  bai  aiko  wani 
Annabi ba sai ya zama wajibi a gare shi ya nuna wa 
al'ummarsa  mafi  alherin  abinda  ya  sani  a  gare  su, 
kuma ya gargaɗe su daga mafi sharrin abinda ya sani 
a gare su». Muslim ne ya rawaito shi a cikin Sahih ɗin 
sa. 
Sanannen  abu  ne,  lalle  Annabimmu  -  tsira  da 
amincin Allah su tabbata a gare shi -, shi ne mafificin 
Annabawa kuma cika makinsu, kuma mafi cikarsu  a 
isarwa  da  nasiha.  Da  bikin  maulidai  yana  cikin 

Addinin  da  Allah  tsarki  ya  tabbata  a  gare  Shi  -  Ya 
yarda da shi da ManzonSa  - tsira da amincin Allah su 
tabbata a gare shi - ya bayyana shi ga al’umma ko ya 
aikata shi a rayuwarsa ko sahabbansa sun aikata shi a 
bayansa, - Allah Ya yarda da su -.To a yayin da babu 
abinda ya faru cikin waɗannan, sai aka sani cewa shi 
ba  ya  cikin  Musulinci  ta  ko’ina,  bari  dai,  yana  cikin 
fararrun  abubuwan  da  Manzon  Allah  -  tsira  da 
amincin Allah su tabbata a gare shi - ya tsawatar da 
al’ummarsa a kansu, kamar yadda ambaton hakan ya 
gabata  a  cikin  hadisai.  Ayoyi  da  hadisai  a  wannan 
babin suna da yawa. 
Kuma haƙiƙa jama’a masu yawa cikin malamai sun 
bayyana inkarinsu ga  maulidai da  kuma tsawatarwa 
akan su; domin yin aiki da dalilan da aka ambata da 
wasunsu.  Sai  wasu  cikin  ‘yan  baya  bayan  nan  suka 
saɓa  (akan  hakan):  Sai  suka  halasta  shi  idan  bai 
ƙunshi  abubuwan  ƙi  ba;  kamar  wuce  iyaka  a 
(sha'anin)  Manzon  Allah  -  tsira  da  amincin  Allah  su 
tabbata a gare shi -, kamar kuma haɗuwar mata da 
maza,  da  amfani  da  kayan  kiɗa,  da  wasunsu,  na 
abinda  shari’a  tsarkakakkiya  ba  ta  yarda  da  shi  ba, 
suka yi zaton hakan yana cikin bidi’a kyakkyawa. 
Ka'idar  shari'a  ita  ce:  Mayar  da  abinda  mutane 
suka yi saɓani a kai zuwa ga Littafin Allah da sunnar 
ManzonSa  annabi  Muhammad  -  tsira  da  amincin 
Allah su tabbata a gare shi - kamar yadda Allah - Mai 

girma da ɗaukaka - Ya ce: 
﴿

































































































































































































﴾ 
 {Yã kũ waɗanda suka yiĩmãni! Ku yi ɗã'a ga Allah, 
kuma ku yi ɗã'a ga ManzonSa, da ma'abũta al'amari 
daga cikinku. Idan kun yi jãyayya a cikin wani abu, to 
ku mayar da shi zuwa ga Allah da ManzonSa idan kun 
kasance kunã ĩmãni da Allah da Rãnar Lãhira. wannan 
ne mafi alhẽri, kuma mafi kyau ga fassara} [al-Nisa'a: 
59], Kuma Allah - Maɗaukakin Sarki - Ya ce: 
﴿









































 ﴾
...
 
 {Kuma  abin  da  kuka  yi  saɓani  a  cikinsa  na  daga 
wani  abu  to  hukuncinsa  zuwa  ga  Allah  yake}  [al-
Shura: 10]. 
Haƙiƙa  mun  maida  wannan  mas’alar:  Shi  ne: 
(Hujjar) bikin maulidai zuwa littafin Allah  - tsarki ya 
tabbata a gare Shi - , sai muka samu yana umartarmu 
da  bin  Manzon  Allah  -  tsira  da  amincin  Allah  su 
tabbata a gare shi - a abinda ya zo da shi, yana kuma 
hanamu  aikata  abinda  ya  hana,  yana  kuma  ba  mu 
labarin  cewa  Allah  -  tsarki  ya  tabbata  a  gare  Shi  - 
haƙiƙa  Ya  cikawa  wannan  al’umma  Addininta, 
wannan bikin kuma ba ya cikin abinda Manzon Allah - 
tsira da amincin Allah su tabbata a gare shi - ya zo da 

shi, sai ya zama ba ya cikin Addinin da Allah Ya cika 
mana, kuma Ya umarce mu da bin Manzo a cikinsa. 
Haƙiƙa  mun  maida  wannan  -  shima  -:  Zuwa  ga 
Sunnar  Manzon  Allah  -  tsira  da  amincin  Allah  su 
tabbata a gare shi -; ba mu samu ya aikata shi ba a 
cikinta,  kuma  bai  yi  umarni  da  shi  ba,  kuma 
sahabbansa ba su aikata shi ba - Allah Ya yarda da su-
;  sai  muka  sani  da  hakan  cewa  hakan  ba  ya  cikin 
Addini,  bari  dai,  yana  cikin  bidi’a  ƙagaggiya,  kuma 
yana cikin koyi da ma’abota littafi Yahudu da Nasara 
a bukukuwansu. 
Da wannan ne zai bayyana ga dukkan wanda yake 
da  mafi  ƙarancin  basira  da  kwaɗayin  gaskiya  da 
kuwala  wurin  nemanta:  Lalle  taron  mauludai  ba  ya 
cikin Addinin Musulinci, bari dai yana cikin bidi’o’i da 
aka  ƙago,  waɗanda  Allah  -  tsarki  ya  tabbata  a  gare 
Shi - da ManzonSa - tsira da amincin Allah su tabbata 
a  gare  shi  -  suka  yi  umarni  da  barinsu,  suka  kuma 
tsawatar  daga  garesu.  Kuma  ba  ya  kamata  ga  mai 
hankali  ya  ruɗu  da  yawan  masu  aikata  shi  cikin 
mutane  a  sassan  duniya,  domin  ita  gaskiya  ba’a 
saninta da yawan masu yinta, kaɗai ana sanin gaskiya 
ne  da  dalilai  na  shari’a,  kamar  yadda  Allah  - 
Maɗaukakin Sarki - Ya faɗa akan Yahudu da Nasara: 
﴿
















































































































 ﴾ 

 {Kuma  suka  ce:  "Bãbu  mai  shiga  Aljanna  fãce 
waɗanda suka zama Yahũdu ko Nasãra." Waɗancan 
tãtsũniyõyinsu ne. Ka ce: "Ku kãwo dalilinku idan kun 
kasance mãsu gaskiya} [al-Baƙara: 111], Kuma Allah - 
Maɗaukakin Sarki - Ya ce: 
﴿






















 





























﴾
...
 
 {Kuma idan ka bi mafiya yawan waɗanda suke a 
cikin  ƙasa  da  ɗã'a  sunã  ɓatar  da  kai  daga  hanyar 
Allah} [al-An'am: 116], 
Sannan  lallai  mafi  yawancin  waɗannan 
bukukwawa na maulidai tare da kasancewarsu bidi’a 
ne, suna ƙunshe ma da munanan ayyuka na daban; 
kamar cakuɗuwar mata da maza, amfani da waƙoƙi 
da kayan kaɗe-kaɗe, da shan abubuwa masu sa maye 
da  masu  bugarwa  da  wanin  haka  na  abubuwan 
sharri. Kuma wani abu yakan faru wanda ya fi haka 
muni,  itace babbar shirka, wannan  kuwa,  ta  hanyar 
wuce  iyaka  a  sha'anin  Manzon  Allah  -  tsira  da 
amincin  Allah  su  tabbata  a  gare  shi  -,  ko  waninsa 
cikin  waliyyai  da  roƙonsa  da  neman  agajinsa  da 
neman  madadi  daga  gare  shi,  da  ƙudurce  cewa  ya 
san gaibu , da wanin haka cikin abubuwan da suke na 
kafirci  waɗanda  da  yawa  cikin  mutane  suke 
ta’ammuli da su a lokacin bikin da suke yi na maulidin 
Annabi - tsira da amincin Allah su tabbata a gare shi - 
da waninsa cikin waɗanda ake cewa waliyyai. Haƙiƙa 
ya inganta daga Manzon Allah - tsira da amincin Allah 









[image: ] 
10 
su tabbata a gare shi - ya ce: «Kashedinku da wuce 
iyaka  a  cikin  addini,  don  abinda  ya  halakar  da 
waɗanda  suke  kafinku  shi  ne  wuce  iyaka  a  cikin 
addini» Kuma - tsira da aminci su tabbata a gare shi - 
ya  ce:  «Kada  ku  wuce  gona  da  iri  wajen  yabona 
kamar  yadda  Nasara  suka wuce  gona  da  iri  ga  Ɗan 
Maryam, ni kawai bawa ne, to ku ce Bawan Allah ne 
kuma ManzonSa ne». Bukhari ya fitar da  shi a cikin 
Sahihinsa, daga hadisin Umar - Allah Ya yarda da shi -
. 
Daga  cikin  abubuwan  mamaki  da  al'ajabi:  Yadda 
mutane da dama ke himma da ƙoƙari wajen halartar 
waɗannan bukukuwan na bidi'a, suna kare su, kuma 
suna  kaucewa  abin  da  Allah  Ya  wajabta  musu  na 
halartar Juma'a da jam'i, ba su ɗauki hakan wani abu 
ba,  kuma  ba  su  ga  cewa  sun  aikata  wani  babban 
mummunan abu ba, babu shakka wannan yana daga 
cikin raunin imani, da ƙarancin basira, da yawan abin 
da  ya  rufe  zukata  daga  nau'o'in  zunubai  da  saɓo, 
muna  roƙon  Allah  Ya  bamu  lafiya  da  sauran 
musulmai. 
Yana  daga  hakan:  Lalle  wasu  daga  cikinsu  suna 
zaton cewa Manzon Allah - tsira da amincin Allah su 
tabbata  a  gare  shi  -  yana  zuwa  wurin  da  ake  yin 
maulidi;  saboda  haka  ne  suke  miƙewa  don  nuna 
soyayya  da  kuma  marhaban.  Wannan  kuwa  yana 
daga cikin  mafi girman ɓarna da mafi  munin jahilci, 

domin  Manzon  Allah  -  tsira  da  amincin  Allah  su 
tabbata  a  gare  shi  -,  ba  ya  fitowa  daga  ƙabarinsa 
kafin  ranar  alƙiyama,  ba  ya  haɗuwa  da  kowa  cikin 
mutane kuma ba ya zuwa taronsu, bari dai yana nan 
a  ƙabarinsa  har  zuwa  ranar  alƙiyama,  kuma  ransa 
yana  mafi  ɗaukakar  Illiyyun  a  wurin  Ubangijinsa  a 
gida  na  karamci  kamar  yadda  Allah  -  Maɗaukakin 
Sarki - Ya faɗa: 
﴿








































































﴾ 
 {Sa'an nan kuma ku, bãyan wannan, lalle ne masu 
mutuwa ne. 
 Sannan kuma  ku a Ranar Alƙiyama za’a tayar da 
ku} [al-Mua'Minun: 15 - 16]. 
Annabi - tsira da amincin Allah su tabbata a gare 
shi - ya ce: «Ni ne farkon wanda ƙabari zai tsagewa 
ranar Alƙiyama, kuma farkon mai ceto, kuma farkon 
wanda  za'a  bawa  ceto».  Mafificin  Salati  da  aminci 
daga Ubangijinsa su tabbata a gareshi. 
To  waɗannan  ayoyi  guda  biyu  masu  girma  da 
hadisin  maɗaukaki,  da  kuma  abinda  ya  zo  akan 
ma’anoninsu  na  ayoyi  da  hadisai:  Dukkansu  suna 
nuni ne akan lalle Annabi - tsira da amincin Allah su 
tabbata a gare shi - da waninsa cikin waɗanda suka 
rasu, kaɗai zasu fito ne daga ƙaburburansu ne a ranar 
alƙiyama, wannan kuwa lamari ne da aka yi ijima’i a 
kansa  a  tsakanin  malamai  musulmai;  babu  wata 
jayayya a tsakaninsu a cikinsa. Don haka yana kamata 

ga  kowanne  musulmi  ya  faɗaka  da  waɗannan 
abubuwan, kuma ya kiyayi abinda jahilai da ire-irensu 
suka ƙago na bidi’o’i da shaci faɗi; waɗanda Allah bai 
saukar  da  wani  dalili  kansu  ba.  Allah  Shi  ne  abin 
neman taimako, kuma gare Shi muka dogara, kuma 
babu ƙarfi babu dabara ba face gareShi. 
Amma salati da sallama ga Manzon Allah- tsira da 
amincin Allah su tabbata a gare shi -: to wannan yana 
cikin manyan abubuwa masu kusantarwa kuma suna 
cikin ayyuka na gari, kamar yadda Allah - Maɗaukakin 
Sarki - Ya faɗa: 
﴿





 






 












 


















 












 














 




























﴾ 
 {Lallai Allah da Mala'ikunSa su na salati ga Annabi 
ya  ku  waɗanda  sukayi  imani  kuyi  salati  a  gareshi 
kuma kuyi sallama mai yawa}. [al-Ahzab: 56], Annabi 
- tsira da amincin Allah su tabbata a gare shi - ya ce: 
«Wanda yayi salati a gareni sau ɗaya, Allah Zai masa 
salati  sau  goma».  Kuma  shi  abin  shara'antawa  ce  a 
dukkan lokuta, kuma ya fi ƙarfi a ƙarshen sallah, kai 
wajibi ne ma a wurin wasu malaman a Tahiyar ƙarshe 
ta  kowacce  sallah.  Kuma  sunnantuwar  ta  tana  ƙara 
ƙarfafa a wurare masu yawa; daga ciki: Bayan  kiran 
sallah  da  lokacin  ambaton  sa  (Annabi)  -  tsira  da 
amincin Allah su tabbata a gare shi - da yinin Juma’a 
da  kuma  darensa,  kamar  yadda  hadisai  masu  yawa 

suka yi nuni akan hakan. 
Allah ne wanda ake roƙa Ya datar damu da sauran 
musulmai  fahimtar  AddininSa  da  tabbata  a  kansa, 
kuma Yayi wa kowa baiwa da bin sunnah, da kiyaye 
bidi'a, lallai cewa Shi Mai yawan kyauta ne kuma Mai 
karamci. 
Allah  Ya  Yi  tsira  da  aminci  ga  Annabinmu 
Muhammadu da alayansa da sahabbansa. 
 
 
*** 


















 
SAƘO NA SHIDA: 
Hukuncin taron bikin daren Isra'i da 
Mi'iraji 
Godiya ta tabbata ga Allah, tsira da amincin Allah 
su  tabbata  ga  Manzon  Allah,  da  alayansa  da 
sahabbansa. 
Bayan  haka:  Babu  shakka  cewa  Isira'i  da  Mi'iraji 
suna daga cikin ayoyin Allah masu girma masu nuni 
akan  gaskiyar  ManzonSa  annabi  Muhammad  -  tsira 
da  amincin  Allah  su  tabbata  a  gare  shi  -,  da  kuma 
girman  matsayinsa  a  wajen  Allah  -  Mai  girma  da 
ɗaukaka-,  kamar  yadda  suke  daga  cikin  dalilai  akan 
ikon  Allah  mai  ban  mamaki,  da  kuma  ɗaukakarSa  - 
Subhanahu wa Ta'ala - akan dukkan  halittunSa, Allah 
- Subhanahu wa Ta'ala - Ya ce: 
﴿




















































































































































 ﴾ 
 {Tsarki ya tabbata ga wanda Ya yi tafiyar dare da 
bãwanSa  da  dare  daga  Masallaci  mai  alfarma  zuwa 
ga Masallaci mafi nĩsa wanda Muka sanya albarka a 
gefensa dõmin Mu nũna masa daga ãyõyinMu. Lalle 
ne Shi shĩ ne Mai ji, Mai gani} [al-Isra'a: 1]. 
An  samu  Hadisan  da  yawa  daga  Manzon  Allah  - 

tsira da amincin Allah su tabbata a gare shi - cewa an 
ɗauke  shi  zuwa  sammai,  kuma  an  buɗe  masa 
ƙofofinsu  har  ya  wuce  sama  ta  bakwai,  sai 
Ubangijinsa  -  Mai  girma  da  ɗaukaka  -  Yayi  masa 
magana  da  abin  da  Ya  so,  kuma  Ya  farlanta  masa 
salloli biyar, kuma Allah - Mai girma da ɗaukaka - Ya 
farlanta su da farko hamsin, Annabinmu Muhammad 
-  tsira  da  amincin  Allah  su  tabbata  a  gare  shi  -bai 
gushe ba yana koma maSa yana roƙon sauƙi, har Ya 
maida su biyar, to su biyar ne a farilla, hamsin ne a 
lada; domin kyakkyawa tana da lada goma, godiya ta 
tabbata ga Allah bisa dukkan ni'imominSa. 
Wannan  daren  da  a  cikinsa  ne  aka  yi  Isra’ila  da 
Mi’iraji, hadisai ingantattu ba su zo da ayyana daren 
ba,  ba  wai  a  Rajab  ba,  ba  kuma  a  waninsa  ba,  duk 
abinda ya zo na ayyana daren to bai tabbata ba daga 
Annabi - tsira da amincin Allah su tabbata a gare shi - 
a  wurin  malamai ma’abota  ilimin  hadisi.  Allah  Yana 
da  cikakkiyar  hikima  a  mantar  da  mutane  wannan 
daren,  da  ace  ayyanashi  ya  tabbata  to  da  baya 
halatta  ga  mutane  su  keɓanceshi  da  wani  abu  na 
ibadodi, kuma ba ya  halatta gare su suyi bukukuwa 
saboda  (daren);  domin  Annabi  -  tsira  da  amincin 
Allah su tabbata a gare shi -, da sahabbansa - Allah Ya 
yarda da su  - basu yi bukukuwa saboda (daren) ba, 
kuma  ba  su  ware  shi  da  wani  abu  ba.  Da  a  ce 
bukukuwan  abu  ne  shar’antacce  da  Manzon  Allah  - 

tsira  da  amincin  Allah  su  tabbata  a  gare  shi  -  ya  yi 
bayaninsa ga al’umma; ko dai ta magana ko kuma ta 
aiki, da wani abu ya faru na hakan da an sani, kuma 
da ya shahara, da kuma sahabbai - Allah Ya yarda da 
su - sun naƙalto mana. Don haƙiƙa sun ruwaito duk 
wani abu da al’umma  take buƙatarsa daga Annabin 
na su, basu yi sakaci a wani abu da ya shafi Addini ba, 
a’a su ne ma na farko a duk wani alheri. To da taron 
bikin wannan daren shar’antacce ne da sun riga kowa 
aikata shi. Annabi - tsira da amincin Allah su tabbata 
a gare shi - shi ya fi kowa yi wa mutane nasiha, kuma 
tabbas ya isar da manzanci matuƙar isarwa, kuma ya 
bayar da amana. Da ace girmama wannan daren da 
yin biki saboda shi yana cikin Addinin Allah da Annabi 
-  tsira  da  amincin  Allah  su  tabbata  a  gare  shi  -  bai 
gafala daga aikata shi ba, kuma ba zai ɓoye shi ba. A 
sanda babu wani abu da ya faru cikin waɗannan sai 
aka sani cewa yin bikin daren da girmama shi ba sa 
cikin  Musulinci  ta  kowanne  ɓangare,  domin  tabbas 
Allah  Ya  cikawa  wannan al’ummar  Addininta,  kuma 
Ya cika mata ni’ima, kuma Ya yi inkari ga duk wanda 
ya shar’anta wani abu a Addini da Allah bai bada izini 
akai  ba,  sai  (Allah)  Mai  tsarki  da  ɗaukaka  -  Ya  ce  a 
cikin littafinS mai bayyanawa: 
 ...﴿





 







 





 









 











 





 





 









 





















﴾
...

 {Kuma  yaune Na  cika muku addininku, kuma Na 
cika muku ni'imaTa kuma Na yarje muku musulunci a 
matsayin addini} [Ma'ida: 3], Kuma Allah - Maɗaukaki 
- Ya ce: 
﴿








































































































































﴾ 
 {Kõ  sunã  da  waɗansu  abõkan  tãrayya  (da  Allah) 
waɗanda suka shar'anta musu, game da addini, abin 
da Allah bai Yi izni da shi ba? Kuma bã dõmin kalmar 
hukunci (a lahira ba), da lalle, an yi hukunci (tun anan 
duniya)  a  tsakãninsu.  Kuma  lalle  azzãlumai  sunã  da 
azãba mai raɗaɗi} [al-Shura: 21]. 
Kuma  ya  tabbata  daga  Manzon  Allah  -  tsira  da 
amincin  Allah  su  tabbata  a  gare  shi  a  hadisai 
ingantattu: Tsawatarwa akan  bidi’a da kuma bayani 
ƙarara cewa bidi’a  ɓata ce,  don  faɗakar da wannan 
al’ummar  akan  girman  hatsarinta  (ita  bidi’ar)  da 
nesantasu daga kusantarta daga cikin hakan: Abinda 
ya  tabbata  a  cikin  Sahihaini  (Sahih  al-Bukhari  da 
Sahih Muslim) daga Nana  Aisha  - Allah  Ya yarda da 
ita - daga Annabi tsira da amincin Allah su tabbata a 
gare shi - cewa ya ce: «Duk wanda ya farar da wani 
sabon abu a cikin wannan Addinin namu wanda baya 
ciki to shi abun mayar masa ne». A cikin wata riwayar 
ta  Muslim:  «Duk  wanda  yayi wani  aiki  wanda  babu 
umarninmu  a  cikinsa  to  wannan  aikin  abin  mayar 

masa ne». A cikin Sahihu Muslim daga Jabir - Allah Ya 
yarda da shi - ya ce: Manzon Allah - tsira da amincin 
Allah su tabbata a gare shi - ya kasance yana faɗa a 
cikin huɗubarsa ranar Juma'a: «Bayan haka, to lallai 
cewa  mafificin  zance  (shi  ne)  Littafin  Allah,  kuma 
mafificiyar  shiriya  (ita  ce)  shiriyar  (Annabi) 
Muhammad - tsira da amincin Allah su tabbata a gare 
shi -, kuma mafi sharrin al'amura abubuwan da aka 
farar,  dukkanin  bidi'a  ɓata  ce».  Nasa'i  ya  ƙara  da 
sanadi  kyakkyawa:  «Kuma  kowacce  ɓata  tana  cikin 
wuta».  Ya  zo  a  cikin Sunan daga  Irbad  bn  Sariyah  - 
Allah Ya yarda da shi - ya ce: Manzon Allah - tsira da 
amincin  Allah  su  tabbata  a  gare  shi  -  ya  yi  mana 
wa’azi,  wa’azi  mai  shiga  jiki,  zukata  suka  firgita, 
idanuwa suka zub da hawaye, muka ce: Ya Ma’aikin 
Allah!  Kamar  wa’azin  mai  bankwana,  Ka  yi  mana 
wasiyya,  sai  ya  ce:  Ina  yi  muku  wasicci  da  tsoron 
Allah,  da  ji  da  bi,  koda bawa  ne ya  shugabance ku, 
domin cewa wanda ya rayu daga cikinku zai ga saɓani 
mai  yawa,  to  na  hore  ku  da  sunnata  da  sunnar 
halifofina shiryayyu a bayana, ku riƙe su da turamen 
haƙoranku,  na  haneku  da  fararrun  al'amura,  domin 
cewa kowanne fararran abu bidi'a ce, kuma kowacce 
bidi'a ɓata ce. Hadisai da suka zo da wannan ma’anar 
suna da yawa. 
Haƙiƙa ya tabbata daga sahabban Ma’aikin Allah - 
tsira  da  amincin Allah su tabbata  a  gare  shi  -, haka 

kuma daga maganata na ƙwarai bayansu; tsawatarwa 
daga  bidi’a  da  tsoratarwa  akanta;  ba  komai  ya  sa 
haka  ba  sai  domin  ita  ƙari  ce  a  cikin  Addini,  kuma 
shari’a  ce  da  Allah  bai  bada  izini  a  kanta  ba,  kuma 
koyi  ce  da  maƙiya  Allah  cikin  Yahudu  da  Nasara,  a 
yadda suke yin ƙari a Addininsu, da kuma yadda suke 
ƙirƙiro bidi’a a cikinsa na abinda Allah bai bada izini 
ba,  kuma  don  lazimtarta  tawaya  ce  ga  Addinin 
Musulinci, kuma tuhumarsa ce da rashin cika, kuma 
sananne  ne  abinda  yake  cikin  haka  na  ɓarna  mai 
girma, da mummunan abin ƙi mai girma, kuma ya ci 
karo da faɗin Allah - girmanSa ya ɗaukaka -: 
 ...﴿





























﴾
...
 
 {Kuma  yaune Na  cika muku addininku, kuma Na 
cika muku ni'imaTa kuma Na yarje muku musulunci a 
matsayin  addini}  [Ma'ida:  3],  da  saɓawa 
bayyananniya  ga  hadisan  Manzo  -  tsira  da  amincin 
Allah  su  tabbata  agare  shi  -  masu tsawatarwa daga 
bidi'o'i da kuma tsoratarwa daga gare su. 
Wannan kenan, ina fatan abinda muka ambata na 
dalilai sun wadatar, kuma sun gamsar da mai neman 
gaskiya  a  inkarin  wannan  bidi’ar;  ina  nufin:  Bidi’ar 
bikin  daren  Isra’i  da  Mi’iraj,  da  kuma  tsawatarwa 
akan  ta  alhali  ita  ba  ta  cikin  Addinin  Musulinci  ta 
ko’ina. 
Saboda abin da Allah Ya wajabta na yin nasiha ga 
musulmai,  da  bayyana  abin  da  Allah  Ya  shar'anta 

musu  na  addini,  da  haramcin  ɓoye  ilimi;  na  ga 
dacewar faɗakar da 'yan uwa musulmai kan wannan 
bidi'a, wadda ta yaɗu a cikin yawancin garuruwa, har 
wasu mutane suka ɗauka cewa a cikin addini take. 
Allah  nake  roƙo  da  Ya  gyara  halayen  musulmai 
baki  ɗaya,  kuma  Ya  basu  fahimta  a  cikin  addini,  Ya 
datar  damu  da  su  don  riƙe  gaskiya  da  tsayawa  a 
kanta, da barin duk abin da ya saɓa mata, lalle ne Shi 
ne Majiɓincin hakan kuma Mai iko a kansa. 
Allah Yayi tsira da aminci da albarka ga bawanSa 
kuma  ManzonSa  Annabin  mu  Muhammad  da 
alayensa da aahabbansa. 
 
*** 


















 
SAƘO NA BAKWAI: 
Hukuncin yin biki a daren rabin watan 
Sha'aban 
Dukkan  yabo  da  godiya  sun  tabbata  ga  Allah 
wanda  Ya  cika  mana  addini,  kuma  Ya  cika  ni’ima  a 
kanmu,  tsira  da  amincin  Allah  su  tabbata  ga 
AnnabinSa  kuma  ManzonSa  (annabi)  Muhammad 
Annabin tuba da rahama. 
Bayan haka: Haƙiƙa Allah - Maɗaukakin sarki - Ya 
ce: 
 ...﴿





 







 





 









 











 





 





 









 





















﴾
...
 
 {Kuma  yaune Na  cika muku addininku, kuma Na 
cika muku ni'imaTa kuma Na yarje muku musulunci a 
matsayin  addini}  [Ma'ida:  3],  Kuma  Allah  - 
Maɗaukakin Sarki - Ya ce: 
﴿




























































﴾
...
 
 {Ko  suna  da  wasu  abokan  tarayya  ne  da  suke 
shar'anta musu addini abin da Allah bai musu izini da 
shi  ba}  [al-Shura:  21],  Kuma  ya  zo  a  cikin  Sahihil 
Bukari da Muslim daga Nana A'isha - Allah Ya yarda 
da  ita  -  daga  Annabi  -  tsira  da  amincin  Allah  su 
tabbata a gare  shi  - ya ce:  «Duk  wanda ya farar  da 

wani sabon abu a cikin wannan Addinin namu wanda 
ba  ya  ciki    to  shi  abun  mayarwa  ne».  Acikin  Sahih 
Muslim  daga  Jabir  -  Allah  Ya  yarda  da  shi  -  cewa 
Annabi - tsira da amincin Allah su tabbata a gare shi - 
yana cewa a cikin huɗubar Jumu'a: «Bayan haka, to 
lallai cewa mafificin zance (shi ne) littafin Allah, kuma 
mafificiyar  shiriya  (ita  ce)  shiriyar  (annabi) 
Muhammad - tsira da amincin Allah su tabbata agare 
shi -, kuma mafi sharrin al'amura abubuwan da aka 
farar,  dukkanin  bidi'a  ɓata  ce».  Ayoyi  da  hadisai 
masu  yawa  akan  wannan  ma’ana  suna  nan,  kuma 
suna  nuni  a  fili  cewa  Allah  -  Maɗaukakin  Sarki  -  Ya 
cikawa  wannan  al’umma  addininta,  kuma  Ya  cika 
ni’imarSa a gare ta, kuma bai karɓi ran AnnabinSa - 
tsira da amincin Allah su tabbata a gare shi - ba sai 
bayan  ya  isar,  isarwa  bayyananniya,  kuma  ya 
bayyana wa al’umma duk abin da Allah Ya shar’anta 
mata na maganganu da ayyuka, Kuma Manzon Allah 
-  tsira  da  amincin  Allah  su  tabbata  a  gare  -  shi  ya 
fayyace duk abinda mutane suke ƙirƙira su jingina shi 
ga  Addinin  Musulinci  na  magana  ko  ayyuka;  to 
gabaɗayan  sa  bidi’a  ne  abin  mayarwa  ga  wanda  ya 
ƙirƙire shi, ko da kuwa niyyar sa kyakkyawa ce, kuma 
haƙiƙa  sahabban  Manzon  Allah  -  tsira  da  amincin 
Allah  su  tabbata  a  gare  shi  -  sun  san  hakan,  haka 
kuma  malaman  Musulinci  da  suka  zo  bayansu,  sai 
suka  yi  musun  bidi’o’in,  suka  kuma  tsawatar  akan 

hakan,  kamar  yadda  duk  wanda  ya  yi  rubutu  akan 
girmama sunnah da inkarin bidi’a ya ambata; kamar 
Ibn  Waddah  da  Ɗarɗushi  da  Abu  Shamah  da 
wasunsu. 
Kuma  lalle  yana  daga  bidi’o’in  da  wasu  mutane 
suka ƙirƙira: Bidi’ar bikin daren Nisfu Sha’aban (wato 
daren da watan Sha’aban yayi rabi) da keɓance yinin 
da yin azumi, kuma babu wani dalili da ya halatta ayi 
dogaro da shi, kuma hadisai masu rauni sun zo akan 
falalarsa, ba ya halatta a dogara a kan su. 
Amma abin da ya zo akan falalar sallah a cikinta; 
dukkanin sa ƙarya ne, kamar yadda masana ilimi da 
yawa  suka  yi  nuni  da  hakan,  kuma  za  a  zo  da 
ambaton wasu daga cikin maganganunsu in Allah Ya 
so. 
Haƙiƙa kuma, akwai bayanai daga wasu cikin Salaf 
(magabata) na mutanen Sham da wasun su. 
Abinda jamhurun malamai suka yi ijima’i a kansa 
shi ne wannan taron bikin  bidi’a  ne,  kuma dukkkan 
hadisan  da  suka  zo  akan  falalarsa  da’ifai  ne  (masu 
rauni),  wasu  hadisan  ma  maudu'ai  (na  ƙarya  ne), 
daga cikin waɗanda suka yi  tambihi akan hakan: al-
Hafiz  Ibn  Rajab,  a  littafinsa:  (Laɗa’iful  Ma’arif),  da 
waninsa, kuma sananne ne cewa hadisai da'ifai kaɗai 
ana aiki da su ne a ibadun da asalinsu ya tabbata da 
dalilai ingantattu, Amma bikin daren Nisfu Sha’aban 
to  ba  shi  da  wani  asali  ingantacce  har  da  za'a  iya 

dogaro gare shi da hadisai da'ifai. Haƙiƙa Imam Abul 
Abbas Shaikhul Islam Ibn Taimiya - Allah Ya yi masa 
rahama - ya ambaci wannnan babbar ƙa’idar: 
Kuma ina isar maka - ya kai mai karatu - abin da 
wasu  ma'abota  ilimi  suka  faɗa  a  cikin  wannan 
al'amari, domin ka kasance shaida a cikin hakan. 
Haƙiƙa  malamai  sun  yi  ijma’i  -  Allah  Ya  yi  musu 
rahma  -  akan  abinda  yake  wajibi  shine:  Mayar  da 
abinda mutane suka yi jayayya a kansa na mas’aloli 
zuwa  ga  littafin  Allah  (Alƙur'ani)  da  kuma  sunnar 
ManzonSa - tsira da amincin Allah su tabbata a gare 
shi  -,  to  abinda  su  biyun  suka  yi  hukunci  da  shi  ko 
ɗayansu to shi ne shari’ar da ta zama wajibi a bi ta, 
abin da kuma ya saɓa musu to ya wajaba a yi watsi 
da shi, abin da kuma bai zo a cikinsu ba (Alƙur'ani da 
Sunnah) na ibada to bidi’a ne ba ya halasta a aikata 
shi  balle  ma  a  yi  kira  zuwa  gare  shi,  ko  a  ga 
dacewarsa, Allah Mai tsarki da ɗaukaka - Ya ce: 
﴿

































































































































































































﴾ 
 {Yã kũ waɗanda suka yiĩmãni! Ku yi ɗã'a ga Allah, 
kuma ku yi ɗã'a ga ManzonSa, da ma'abũta al'amari 
daga cikinku. Idan kun yi jãyayya a cikin wani abu, to 
ku mayar da shi zuwa ga Allah da ManzonSa idan kun 
kasance kunã ĩmãni da Allah da Rãnar Lãhira. wannan 

ne mafi alhẽri, kuma mafi kyau ga fassara}. [al-Nisa'a: 
59], Kuma Allah - Maɗaukakin Sarki - Ya ce: 
﴿









































 ﴾
...
 
 {Kuma  abin  da  kuka  yi  saɓani  a  cikinsa  na  daga 
wani abu to hukuncinsa zuwa Allah  yake}  [al-Shura: 
10] Kuma Allah - Maɗaukakin Sarki - Ya ce: 
﴿













































































﴾
...
 
 {Ka ce: "Idan kun kasance kunã son Allah to, ku bĩ 
ni, Allah Ya sõ ku, kuma Ya gãfarta muku zunubanku} 
[Aal- Imran: 31]. Kuma Allah - Maɗaukaki - Ya ce: 
﴿
































































































































 ﴾ 
 {To, a'aha! Ina rantsuwa da Ubangijinka, ba za su 
yi ĩmãni ba, sai sun yarda da hukuncinka ga abin da 
ya  sãɓa  a  tsakãninsu,  sa'an  nan  kuma  ba  su  sãmi 
wani  ƙunci  a  cikin  zukãtansu  ba,  daga  abin  da  ka 
hukunta, kuma su sallama sallamãwa} [al-Nisa'a: 65], 
kuma  ayoyi  a  cikin  wannan  ma'ana  suna  da  yawa, 
kuma suna nuni da wajabcin mayar da al'amuran da 
ake saɓani zuwa ga Littafi (AlKur’ani) da Sunnah, da 
kuma  wajabcin  yarda  da  hukuncinsu,  kuma  cewa 
hakan  shi  ne  abin  da  imani  ke  buƙata,  kuma  mafi 
alheri  ga  bayi  a  nan  duniya  da  lahira,  kuma  mafi 
kyawun fassara: wato kyakkyawan ƙarshe. 
Masanin  Hadisi  Ibn  Rajab  -Allah  Yayi  masa 

rahama- ya ce a cikin littafinsa: (Laɗa'if al-Ma'arif) a 
cikin wannan mas'ala -bayan maganar da ta gabata- 
abin da ya ce: 
«Kuma  daren  rabin  Sha'aban,  Tabi'ai  daga 
mutanen  Sham;  kamar  Khalid  bin  Ma'dan,  da 
Mak'hul,  da  Luƙman  bin  Amir  da  sauransu,  suna 
girmama shi kuma suna ƙoƙari a cikinsa wajen bauta, 
kuma daga gare su ne mutane suka ɗauki falalarsa da 
girmamawarsa,  Kuma  an  ce:  Wasu  hadisai  na 
Isra'iliyyat  sun  kai  garesu,  to  a  yayin  da  waɗannan 
abubwan  suka  yaɗu  a  garuruwa  daga  gare  su,  sai 
mutane suka rarrabu akan hakan; daga cikinsu akwai 
wanda ya karɓe su kuma ya yi tarayya da su akansu 
cikin  girmama  su,  daga  cikinsu  kuma  akwai  wasu 
jama'a  daga  masu  bauta  a  mutanen  Basrah  da 
wasunsu. Yawancin malaman Hijaz sun yi inkari akan 
hakan,  daga  cikinsu  akwai:  Aɗa’au,  da  Ibn  Abi 
Mulaika, kuma Abdulrahman ɗan Zaid dan Aslam ya 
ruwaito daga malaman fiƙihun Madina, kuma shi ne 
faɗin  almajiran  Malik  da  wasu,  kuma  suka  ce: 
wannan duka bidi'a ce. 
Malamai  na  Sham  sun  yi  saɓani  a  kan  siffar 
rayawar a kan maganganu guda biyu: 
Na farko: An so a rayar da ita a cikin masallatai a 
cikin jama'a, Khalid bin Ma'dan da Luƙman bin Amir 
da  wasu  sun  kasance  suna  sanya  mafi  kyawun 
tufafinsu,  suna  sanya  turare  da  yin  tozali,  suna 

tsayawa a cikin masallaci a daren su, kuma Ishaƙ dan 
Rahuwaih  ya  yarda  da  su  akan  hakan,  Kuma  ya  ce 
game da tsayuwarta a masallatai cikin jam'i: wannan 
ba  bidi'a  ba  ce,  Harb  al-Karmani  ya  ruwaito  a  cikin 
mas'alolinsa. 
Na  biyu:  Ana  ƙyamatar  taruwa  a  bikin  Nisfu 
Sha’aban  a  masallatai  don  sallah  da  labarai  da 
addu'a,  amma ba  a  ƙyamatar  mutum  ya  yi  sallah  a 
daran  don  kansa,  wannan  shi  ne  ra'ayin  al-Auza'i, 
limamin  mutanen  Sham  kuma  malamin  su,  kuma 
wannan shi ne mafi kusanci insha Allah Ta'ala». Har 
zuwa  inda  ya  ce:  «Ba’a  san  Imam  Ahmad  yana  da 
wata magana ba akan daren Nisfu Sha’aban ba, za’a 
fitar da mustahabbacin tsayuwarsa ne daga gare shi 
ta  riwayoyi  biyu  cikin  riwayoyi  daga  gare  shi  a 
tsayuwar  darare  biyu  na  idi,  domin  (a  cikin  wata 
riwayar) ba’a so a yi nafilfilin a cikin jam’i a cikinsa; 
domin  ba’a  samo  hakan  daga  Annabi  -  tsira  da 
amincin Allah su tabbata a gare shi - ba haka kuma 
sahabbansa, An so ta (a cikin wata ruwayar), saboda 
abin  da  Abdurrahman  ɗan  Yazid  ɗan  Aswad  ya  yi, 
wanda  shi  ne  daga  cikin  tabi'ai,  haka  ma  tsayuwar 
daren tsakiyar Sha'aban, ba ta tabbata daga Annabi - 
tsira da amincin Allah su tabbata a gare shi - ko daga 
sahabbansa  ba,  amma  ta  tabbata  daga  wasu  daga 
cikin  tabi'ai  daga  manyan  malaman  fiƙihu  na 
mutanen Sham». 

Abin nufi a maganar al-Hafiz Ibn Rajab - Allah Ya yi 
masa rahama - ya ƙare, kuma a cikinsa akwai bayani 
a  bayyane  cewa  wani  abu  na  daren  Nisfu  Sha'aban 
bai tabbata daga  Annabi  -  tsira da  amincin  Allah su 
tabbata  a  gare  shi  ba  -  ko  sahabbansa  -  Allah  Ya 
yarda da su -. 
Amma abinda al-Auza’i - Allah Ya yi masa rahama - 
ya zaɓa na son tsayuwarta ga mutum ɗaya, da kuma 
zaɓin  al-Hafiz  Ibn  Rajab  ga  wannan  magana,  to 
wannan  abu  ne  mai  ban  mamaki  kuma  mai  rauni; 
domin dukkanin abubuwan basu tabbata da hujjojin 
shari’a ba cewa yana daga cikin shari’a, to bai halatta 
ga musulmi ya ƙirƙire shi a cikin addinin Allah ba, ko 
ya aikata shi shi kaɗai ko a cikin jama’a, ko ya ɓoye 
shi ko ya bayyana shi; saboda gamewar faɗin Annabi 
- tsira da amincin Allah su tabbata a gare shi -: «Duk 
wanda  ya  yi  wani  aiki  wanda  babu  umarninmu  a 
cikinsa  to  wannan  aikin  abun  mayarwa  ne».  Da 
wasun  su  daga  hujjoji  masu  nunin  ƙin  bidi'a  da 
tsawatarwa daga gare ta. 
Kuma  Imam  Abu  Bakar  al'Ɗarɗusi  -  Allah  Yayi 
masa rahama  - ya ce  a cikin littafinsa: "Al'hawadith 
wal bid'aa" abin da ya ce: 
«Ibnu Waddah ya ruwaito daga Zaid ɗan Aslam, ya 
ce:  Ba  mu  samu  kowa  daga  cikin  dattawanmu  ko 
malaman  fiƙihunmu  suna  mai  da  hankali  ga  rabin 
Sha'aban  ba,  kuma ba su mai  da  hankali  ga  hadisin 

Mak'hul  ba,  kuma  ba  su  ganin  yana  da  falala  akan 
sauran kwanaki ba». 
Kuma aka ce wa ɗan Abi Mulaika: Lallai Ziyad an-
Namiri  yana  cewa:  «Lallai  ladar  daren  tsakiyar 
Sha'aban  yana  daidai  da  Lailatul  ƙadari»,  Sai  ya  ce: 
"Da na ji shi kuma a hannuna akwai sanda da na buge 
shi». Ziyad ya kasance mai labari ne (wa’azin turmi) 
manufar ta ƙare. 
Babban  malami  al-Shaukani,-  Allah  Ya  yi  masa 
rahama - a littafinsa «Alfawa’idul Majmu’ah» ya faɗi 
abinda nassinsa shine: 
Hadisi: «Ya Ali, duk wanda ya yi sallah raka'a ɗari a 
daren tsakiyar Sha'aban, yana karanta wa a kowacce 
raka'a da Fatiha da Qul huwa Allahu Ahad sau goma; 
Allah  zai  biya  masa  dukkan  wata  buƙata».  Hadisin 
Maudu'i ne, kuma a lafuzansa da ke bayyana abin da 
mai  aikata  shi  zai  samu  na  lada  babu  wanda  ke  da 
hankali  zai  yi  shakka  a  cikin  ƙaryarsa,  kuma 
maruwaitansa ba a san su ba, an kuma ruwaito shi ta 
wata  hanya  ta  biyu  da  ta  uku  dukkan  su  ƙarya  ne 
kuma masu rawaiton su ba a san su ba, Ya ce a cikin: 
«al-Mukhtasar»: Hadisin sallar rabin Sha'aban ba shi 
da inganci, kuma daga Ibnu Hibban daga hadisin Ali: 
«Idan  dare  na  rabin  Sha'aban  ya  kasance,  ku  yi 
tsayuwar  dare,  kuma  ku  yi  azumin  ranar  sa»,  mai 
rauni ne. Ya ce a cikin: «Al-La'ali»: «Raka'a ɗari a cikin 
rabin Sha'aban da Ikhlasi sau goma» tare da tsawon 

falalarsa, ga Dailami da wasu, Hadisin ƙarya ne, kuma 
mafi yawan masu ruwaitawa a cikin hanyoyi uku ba a 
san  su  ba  kuma  raunana  ne,  Ya  ce:  "Raka'o'i  goma 
sha  biyu  da  ikhlasi  sau  talatin".  Mauru'i  ne,  "da 
raka'o'i goma sha huɗu" Mauru'i ne. 
Kuma  wasu  daga  cikin  malamai  sun  ruɗu  da 
wannan hadisi; kamar mai littafin (Ihya) da sauransu 
haka  nan  daga  cikin  masu  tafsiri,  an  kuma  ruwaito 
sallar wannan daren - wato: daren rabin Sha'aban - a 
hanyoyi  daban-daban  dukkan  su  ba  su  da  inganci 
kuma  an  ƙirƙiro  su  ne,  Wannan  kuma  ba  ya  kore 
riwayar  Tirmizi  cikin  hadisin  Nana  Aisha  -  Allah  Ya 
yarda da ita - na tafiyar da Annabi - tsira da amincin 
Allah  su  tabbata  a  gare  shi  -  zuwa  Baƙi’a, da  kuma 
saukar  Ubangiji  a  daren  Nisfu  zuwa  saman  duniya, 
kuma Shi (Ubangiji) yana gafartawa sama da adadin 
gashin  dabbobin  Kalb,  to  wannan  maganar  kawai 
akan  wannan  sallar  ce  da  aka  ƙaga  wannan  daren. 
Amma hadisin Nana Aisha yana da rauni da katsewa, 
kamar yadda hadisin Ali da aka ambata a baya game 
da  tsayuwar  da  daddare,  ba  ya  kore  cewa  wannan 
sallar  ƙagaggiya  ce,  duk  da  raunin  da  ke  ciki  kamar 
yadda muka ambata. 
Al-Hafiz al-Iraƙi ya ce: «Hadisin sallar daren rabin 
dare (na Sha’aban) an ƙirƙire shi ne ga Manzon Allah 
-tisira  da  amincin  Allah  su  tabbata  a  gareshi-  kuma 
ƙarya ce aka yi masa», Kuma Imam al-Nawawi ya ce a 

cikin littafin: (al-Majmu'): "Sallar da aka sani da Sallar 
Ragha'ib,  wato  raka'o'i  goma  sha  biyu  tsakanin 
Magriba da Isha, a daren Juma'a ta farkon Rajab, da 
sallar  daren  rabin  Sha'aban  raka'o'i  ɗari,  waɗannan 
salloli biyu bidi'a ce mummuna, kada a yaudareka da 
ambatonsu  a  cikin  littafin:  (Kutul  ƙulub),  da  (Ihya 
Ulumuddin), ko da hadisin da aka ambata a cikinsu, 
domin  duk  wannan  ba  daidai  ba  ne,  kada  a 
yaudareka da wasu daga cikin malamai da suka rikice 
a  kan  hukuncinsu  suka  rubuta  takardu  a  kan 
soyyayarsu, domin sun yi kuskure a cikin wannan. 
Haƙiƙa  babban  malami  Imam  Abu  Muhammad 
Abdurrahman bn Isma’il al-Maƙdasi ya wallafa littafi 
mai kyau akan ɓatansu su biyun, kuma ya yi bayani 
mai kyau  a cikinsa ya kyautata, maganar malamai a 
wannan mas’alar tana da yawa, da zamu dinga kawo 
duk  abinda  muka  gani  a  wannan  mas’alar  to  da 
maganar  ta  yi  yawa,  muna  fatan  wannan  da  muka 
ambata  ya  isa  kuma  ya  gamsar  ga  mai  neman 
gaskiya. 
Daga cikin abinda ya gabata na ayoyi da hadisai da 
kuma maganar malamai; zai bayyana ga mai neman 
gaskiya, lalle bikin daren Nisfu Sha’aban ko waninsa, 
da kuma ware yininsa da azumi; to wannan bidi’a ce 
mummuna a wurin mafi yawan malamai, kuma ba shi 
da  wani  asali  a  shari’a  mai  tsarki,  kawai  yana  cikin 
abinda  aka  ƙirƙira  a  cikin  Musulinci  bayan  zamanin 









[image: ] 
32 
sahabbai - Allah Ya yarda da su -, kuma faɗin Allah - 
girmanSa ya ɗaukaka - ya ishi mai  neman gaskiya  a 
wannan babin da waninsa: 
 ...﴿





























﴾
...
 
 (A yau na cika muku addininku) [al-Ma'ida: 3]. Da 
abinda  ya  zo  a  cikin  ma'anarsu  na  ayoyin,  da  faɗin 
Annabi - tsira da amincin Allah su tabbata agare shi -: 
«Duk  wanda  ya  farar  da  wani  abu  a  cikin  wannan 
Addinin namu wanda ba ya ciki. to shi abun mayarwa 
ne». Da abinda ya zo a cikin ma'anarsa daga hadisai. 
Ya  zo  cikin  Sahihin  Muslim  daga  Abu  Huraira  - 
Allah Ya yarda da shi - daga Manzon Allah - tsira da 
amincin Allah su tabbata a gare shi - ya ce: «Kada ku 
ware  daren  Juma'a  da  tsayuwar  dare  daga  cikin 
sauran  darare,  kuma  kada  ku  ware  ranar  da  azumi 
daga  cikin  sauran  ranaku,  sai  dai  idan  yana  cikin 
azumin  da  ɗayanku  yake  yi».  Da  ace  keɓance  wani 
abu cikin darare da wani nau’i na ibada ya halatta, da 
daren  Juma'a  ya  fi  cancanta  akan  sauran  darare; 
domin  yinin  ta  shi  ne  mafi  alherin  yini  da  rana  ta 
ɓullo  a  cikinsa,  bisa  nassosin  hadisai  sahihai  daga 
Manzon  Allah  -  tsira  da  amincin  Allah  su  tabbata  a 
gare shi -, Bayan da Annabi - tsira da amincin Allah su 
tabbata agare shi - ya yi gargaɗi akan keɓance daren 
da tsayuwa daga cikin sauran darare, hakan ya nuna 
cewa sauran darare ma sun fi dacewa, baya halatta a 
keɓance wani abu daga cikinsu da wani abu na ibada 

ba, sai dai da hujja sahihiya da ke nuna keɓancewar. 
Kuma  da  yake  daren  Lailatul  Ƙadr  da  dararen 
Ramadan  an  shar'anta tsayuwa  da  ƙoƙari  a  cikinsu, 
Annabi - tsira da amincin Allah su tabbata a gare shi - 
yayi nuni da hakan, kuma ya kwaɗaitar da al'umma 
akan  tsayuwa  a  cikinsu,  kuma  ya  aikata  hakan  da 
kansa, kamar yadda yake a cikin Bukhari da Muslim 
daga  Annabi  -  tsira  da  amincin  Allah  su  tabbata  a 
gare  shi -  ya  ce:  «Duk  wanda  ya  yi  tsayuwar  daren 
Ramadana yana mai imani da kuma neman lada; an 
gafarta  masa abinda ya gabata na  zunubinsa, kuma 
duk wanda ya tsayuwa a daren Lailatul Qadari yana 
mai  imani  da  kuma  neman  lada,  an  gafarta  masa 
abinda  ya  gabata  na  zunubinsa».  Da  ace  daren 
tsakiyar Sha'aban, ko daren Juma'a na farko a Rajab 
ko daren Isra'i da Mi'iraji an shar'anta keɓance su da 
wani biki ko wani abu na ibada, da Annabi - tsira da 
amincin Allah su tabbata agare shi - yayiwa al'umma 
jagora zuwa gare shi, ko ya aikata shi da kansa, kuma 
da  ace  wani  abu  daga  cikin  wannan  ya  faru  da 
sahabbai - Allah Ya yarda da  su - sun isar da shi ga 
al'umma,  ba  su  ɓoye  shi  ba,  alhalin  su  ne  mafi 
alkhairi na mutane, kuma mafi nasihar mutane bayan 
Annabawa - aminci ya tabbata agare su -, kuma Allah 
-  Ya  yarda  ga  ahabban  Manzon  Allah  -  tsira  da 
amincin Allah su tabbata agare shi -kuma ya yarda da 
su. 

Kuma  haƙiƙa  mun  sani  a  abinda  ya  gabata  na 
maganganun malamai, cewa  wani abu ba na falalar 
daren  Juma’a  ta  farkon  watan  Rajab  haka  kuma 
daren Nisfu Sha’aban bai tabbata daga Manzon Allah 
-  tsira  da  amincin  Allah  su  tabbata  agare  shi  ba  -, 
haka kuma bai tabbata daga sahabbansa ba, - Allah 
Ya yarda da su -. Saboda haka sai aka sani yin bikinsa 
bidi’a ce da aka ƙirƙira a cikin Musulinci, haka kuma 
keɓance  ta  da  wasu  ibadu  duka  bidi’a  ce  abar  ƙi. 
Kuma haka daren ashirin da bakwai na watan Rajab, 
wanda  wasu  mutane  ke  tunanin  cewa  shi  ne  daren 
Isra'i da Mi'iraji, ba ya halatta a keɓance shi da wani 
abu na ibada, kamar yadda ba ya halatta a yi biki da 
shi; saboda hujjojin da suka gabata, wannan fa idan 
an san shi kenan, to yaya kuma a ingantaccen zance 
daga maganganun malamai shi ne ba a ma san shi ba, 
Kuma maganar wanda ya ce: Shi ne daren ashirin da 
bakwai  na  Rajab,  magana  ce  mara  tushe  a  cikin 
hadisai  sahihai,  kuma  haƙiƙa  ya  kyautata  wanda  ya 
ce: 
Mafificin  al'amura  (su  ne)  waɗanda  suka  gabata 
akan  shiriya...  kuma  mafi  sharrin  al'amura  (su  ne) 
abubuwan da aka farar, bidi'o'i. 
Allah  ne  abin  roƙo  Ya  datar  damu  da  sauran 
musulmai  don  riƙe  sunnah  da  tabbata  a  kanta,  da 
kuma tsarewa daga abin da ya saɓa mata, lallai cewa 
Shi Allah Mai yawan kyauta ne kuma Mai girma. 

Tsira  da  amincin  Allah  su  tabbata  ga  bawanSa 
kuma  ManzonSa  Annabinmu  Muhammad  da 
alayensa da sahabbansa baki ɗaya. 
 
*** 

SAƘO NA TAKWAS: 
Muhimmiyar Sanarwa akan ƙaryar 
wasiyyar da aka dangantawa 
Shiekh Ahmad mai Hidimar Haramin 
Annabi maɗaukaki 
Daga AbdulAzeez ɗan Abdullahi ɗan Baaz zuwa ga 
duk  wanda  zai  karanta  cikin  musulmai,  Allah  Ya 
kiyaye su da addinin Musulunci, kuma Ya tsare mu da 
su daga sharrin ƙaryar jahilai, amin. 
Amincin Allah ya tabbata  a gareku da rahamarSa 
da albarkatunSa. 
Bayan haka: To haƙiƙa na karanta wani jawabi da 
aka  danganta  ga  Sheikh  Ahmad  maiyiwa  Haramin 
Annabi  mai  daraja  hidima,  mai  taken:  «Wannan 
wasiyya  ce  daga  Madina  Munawwara  daga  Sheikh 
Ahmad Khadimul Haramin Nabawi al-Sharif», inda ya 
ce: 
«Na  kasace  a  farke  a  daren  Juma’a  ina  karanta 
Alƙur'ani mai girma, bayan na karanta sunayen Allah 
kyawawa, to a lokacin da na kammala hakan sai na yi 
shirin bacci, kawai sai na ga ma’abocin hasken fuska, 
Ma’aikin  Allah - tsira  da amincin Allah su  tabbata  a 
gare  shi  -  wanda  ya  zo  da  ayoyi  na  Alƙur'ani  da 
hukunce-hukunce masu daraja; don rahma ga talikai, 

shugabammu (Annabi) Muhammad - tsira da amincin 
Allah su tabbata a gare shi -,ya ce: Ya Shaikh Ahmad, 
sai  na  ce:  Amsawarka  ya  Ma’aikin  Allah,  ya  mafi 
karamcin halittar Allah. Sai ya ce mini: Ina jin kunya 
daga munanan ayyukan mutane, ba zan iya haɗuwa 
da Ubangijina ba haka ma  da Mala’iku; domin daga 
Juma’a zuwa Juma’a, mutum  dubu  ɗari  da  sittin ne 
suka mutu a tafarkin da ba na Musulinci ba, - sannan 
sai  ya  ambaci  abinda  mutane  suka  faɗa  cikinsa  na 
saɓo. Sannan sai ya ce: Wannan wasiyyar rahma ce 
gare su daga (Allah) Mabuwayi Mai tilastawa: Sannan 
ya ambaci wani sashe na alamomin tashin alƙiyama, 
har  dai  inda  ya ce:  -  Sai  ka  sanar  musu da wannan 
wasiyyar ya Shaikh Ahmad, domin an cirota ne daga 
Lauhul  Mahfuz  da  alƙalamin  ƙudura,  duk  wanda  ya 
rubuta ta ya kuma aikata daga wani gari zuwa wani 
garin, haka daga wani wuri zuwa wani wurin to za’a 
gina masa katafaran gida a aljanna, wanda kuma bai 
rubuta  ta  ba  kuma  bai  aikata  ba,  to  cetona  ya 
haramta  a  gare  shi  a  ranar  alƙiyama.  Ko  wanda  ya 
rubuta  ta  kuma  yana  cikin  talauci, Allah  zai  wadata 
shi, ko  yana da bashi, Allah zai biya masa  bashinsa, 
ko  yana  da  wani  zunubi,  Allah  zai  gafarta  masa  da 
iyayensa  saboda  albarkar  wannan  wasiyyar,  Wanda 
kuma  bai  rubuta  ta  daga  cikin  bayin  Allah  ba, 
fuskarsa zata yi baƙi a duniya da Lãhira, Kuma ya ce: 
Na  rantse  da  Allah  Mai  girma  sau  uku  wannan 

gaskiya  ce,  kuma  idan  na  kasance  maƙaryaci(Allah) 
Yasa  in  bar  duniya  ba  tare  da  Musulunci  ba,  kuma 
wanda ya gaskata ta zai tsira daga azabar wuta, kuma 
wanda ya ƙaryata ta ya kafirta». 
Wannan  shi  ne  taƙaitaccen  abin  da  ke  cikin 
wasiyyar ƙarya da aka jinginawa Manzon Allah - tsira 
da amincin Allah su tabbata a gare shi - kuma mun ji 
wannan wasiyyar ƙarya sau da yawa tun shekaru da 
dama,  ana  yaɗa  ta  tsakanin  mutane  lokaci  zuwa 
lokaci,  kuma  ana  tallata  ta  tsakanin  yawancin 
talakawa,  kuma  a  cikin  lafuzanta  akwai  bambanci, 
Kuma maƙaryacin  yana cewa: 
 Ya ga Annabi - tsira da amincin Allah su tabbata a 
gare  shi  -  a  cikin  bacci,  ya  ɗauki  wannan  wasiyya, 
kuma  a  cikin  wannan  sanarwa  ta  ƙarshe  da  muka 
ambata maka ya mai karatu, mai ƙirƙirar ƙaryar yayi 
iƙirarin cewa yaga Annabi - tsira da amincin Allah su 
tabbata a gare shi - lokacin da ya shirya yin bacci, don 
haka ma'anar: ya gan shi a farke! 
Wannan  da  ya  ƙirƙiri  wannan  ƙaryar  yana  riya 
abubuwa  masu  yawa  a  cikin  wannan  wasiyyar; 
waɗanda suna cikin mafi bayyanar ƙarya, kuma mafi 
bayyanar ɓarna, da sannu zan faɗakar da kai game da 
su a waɗannan kalmomin da yardar Allah. Haƙiƙa na 
faɗakar a kansu a shekarun da suka gabata, na kuma 
yi wa mutane bayanin cewa suna daga mafi bayyanar 
ƙarya, kuma mafi bayyanar ɓarna. To a lokacin da na 

ga  wannan  bugun  na  ƙarshe,  sai  na  yi  kai  ka  wo  a 
rubutata, domin ɓacinta a fili yake, da kuma girman 
ƙarfin  halin  wanda  ya  ƙirƙiro  ƙaryar,  bana  zaton 
ɓarnarsa za  ta sake ruruwa ga wanda  yake  da  mafi  
ƙarancin  basira  ko  cikakken  tunani.  Saidai  da  yawa 
daga ‘yan uwa sun bani labarin cewa ta rurutar da da 
yawa daga cikin mutane, kuma sun  dinga yaɗa ta a 
tsakaninsu,  wasu  kuma  sun  gasgata  ta;  to  saboda 
haka na ga yin rubutu a kanta ya wajaba ga ire-ire na, 
domin  yin  bayanin  ɓacinta,  da  ƙaryata  wannan 
abinda aka ƙaga ga Manzon Allah - tsira da amincin 
Allah su tabbata a gare shi -, don kada wani ya ruɗu 
da  ita.  To,  duk  wanda  ya  yi  nazari  daga  cikin  masu 
ilimi da imani, ko kuma masu  kyakkyawar ɗabi'a da 
hankali  mai  kyau;  zai  gane  cewa  ita  ƙarya  ce  da 
ƙirƙira daga ɓangarori da yawa. 
Na tambayi wasu daga cikin dangin Sheikh Ahmad 
da  ake  jingina  wannan  ƙarya  gare  shi,  game  da 
wannan wasiyya, sai suka amsa mini: cewa an ƙirƙira 
wannan magana ga Sheikh Ahmad ne, kuma bai faɗe 
ta ba tun asali ma, Shehin da aka ambata, Ahmad, ya 
rasu tun tsawon lokaci, kuma idan muka yi zato cewa 
shehin  da  aka  ambata,  Ahmad,  ko  wanda  yafi  shi 
girma,  yayi  iƙirarin  cewa  ya  ga  Annabi  -  tsira  da 
amincin Allah su tabbata a gare shi - a cikin bacci ko a 
farke, kuma yayi masa wannan wasiyyar, da mun san 
da  tabbaci  cewa  maƙaryaci  ne,  ko  kuma  wanda  ya 

faɗa masa hakan Shaiɗan ne, ba shi ne Manzon Allah 
-  tsira  da  amincin  Allah  su  tabbata  a  gare  shi  -  ba 
saboda dalilai da yawa, daga cikinsu: 
Na  farko:  Lalle  Manzon  Allah  -  tsira  da  amincin 
Allah su tabbata a gare shi -, ba a ganin shi a farke 
bayan rasuwarsa - tsira da amincin Allah su tabbata a 
gare  shi  -.  Duk  wanda  ya  riya  daga  cikin  jahilan 
Sufaye cewa wai ya ga Annabi - tsira da amincin Allah 
su  tabbata  a  gare  shi  - a  farke ko ya ce  yana zuwa 
wurin  maulidi  ko  abinda  ya  yi  kama  da  haka;  to 
haƙiƙa  ya  tafka  kuskure  mafi  munin  kuskure,  kuma 
lamurra sun rikice masa matuƙar rikicewa, kuma ya 
afka cikin kuskure mai girma, ya kuma saɓawa littafi 
(Alƙur'ani)  da  sunnah  da  ijma’in  malamai;  domin 
mamata kaɗai za'a fito da su ne daga ƙaburburansu 
ranar alƙiyama ne ba a nan duniya ba. To, wanda ya 
faɗi akasin haka to shi maƙaryaci ne kuma ya yi ƙarya 
bayyananniya, ko kuma mai kuskure wanda aka ruɗe 
shi,  bai  san  gaskiyar da salihan  magabata  suka  sani 
ba, kuma sahabban Manzon Allah - taira da amincin 
Allah  su  tabbata  a  gare  shid  -  da  mabiyansu  da 
kyautatawa suka bi, Allah - Maɗaukakin sarki - Ya ce: 
﴿











































﴾ 
 {Sa'an nan kuma ku, bãyan wannan, lalle ne masu 
mutuwa  ne.Sa'an  nan  kuma  lalle  ne  kũ  a  Rãnar 
alƙiyãma, za a tãyar da ku} 
 Sannan  kuma  lalle ne  kũ  a  Rãnar  alkiyãma, za a 

iãyar da ku, [al-Mua'Minun: 15 - 16], Kuma Annabi - 
tsira da amincin Allah su tabbata a gare shi - ya ce: 
«Ni  ne  farkon  wanda  ƙasa  za  ta  tsage  masa  ranar 
Alƙiyama,  kuma  farkon  mai  ceto  farkon  wanda  za'a 
bawa ceto». Ayoyi da hadisai da suka zo da wannan 
ma’anar suna da yawa. 
Na  biyu:  Lalle  Manzon  Allah  -  tsira  da  amincin 
Allah  su  tabbata  a  gare  shi  -  ba  ya  faɗin  saɓanin 
gaskiya, ko  yana  raye  ko bayan rasuwarsa. Wannan 
wasiyyar  ta  saɓawa  shari’ar  sa,  saɓawa  ta  zahiri, 
hakan kuwa ta fuskoki da yawa - kamar yadda bayani 
zai zo -, kuma shi - tsira da amincin Allah su tabbata a 
gare shi - takan yi wu a gan shi a cikin bacci. Kuma 
duk wanda ya  gan shi a  cikin mafarki  a kan  surarsa 
mai  daraja  to  ya  gan  shi;  domin  Shaiɗan  ba  ya 
kwaikwayon surarsa, kamar yadda ya zo a cikin hadisi 
sahihi  mai  daraja,  amma  abin  dubawa  duka  yana 
cikin imanin mai ganin da gaskiyarsa da adalcinsa da 
tsarewarsa da addininsa da amincinsa, kuma shin ya 
ga Annabi - tsira da amincin Allah su tabbata a gare 
shi - a cikin surarsa ko a cikin wata surar. 
Da a ce wani hadisi zai zo daga Annabi - tsira da 
amincin Allah su tabbata a gare shi - da ya faɗe shi a 
rayuwar  sa,  ba  ta  hanyar  amintattu  adalai  masu 
kaifin hadda ba,  to  da ba za’a dogara  da shi ba,  ba 
kuma za’a yi hujja da shi ba, ko kuma ya zo ta hanyar 
amintattu  masu  kaifin  hadda,  saidai  ya  saɓawa 

riwayar wanda ya fi shi hadda kuma mafi aminci daga 
cikinsu,  saɓawar  da  ba  zai  yi  wu  a  haɗa  riwayoyin 
biyu ba, to da ɗaya ya zama an shafe shi ba za’a yi 
aiki da shi ba, na biyun  kuma  ya zama  shi ya shafe 
saboda haka za’a yi aiki da shi in dai hakan zai yi wu 
da sharuɗɗansa. Idan kuma haɗa su ba zai yi wu ba, 
kuma shafe wa ma ba zata yi wu ba, to ya zama dole 
a yi watsi da riwayar wanda baida ƙarfin hadda kuma 
adalarsa take koma baya, sai ayi mata hukuncin cewa 
ta zama Shazzah ba za yi aiki da ita ba. 
To  ya  wasiyyar  da  ba’a  san  wanda  ya  yi  ta  ba, 
wanda  ya  karɓo  ta  daga  Annabi  -  tsira  da  amincin 
Allah  su  tabbata  a  gare  shi  -,  ba’a  san  adalarsa  da 
amanarsa ba, to a wannan halin ita tafi cancantar a yi 
watsi da ita, ba za a kula da ita ba, ko da babu wani 
abu a cikinta da ya saɓawa shari’a, to ya wasiyyar za 
ta  kasance  idan  a  cikinta  akwai  abubuwan  da  suka 
saɓawa shari’a, kuma ita ƙarya ce aka yi wa Manzon 
Allah - tsira da amincin Allah su tabbata a gare shi -, 
kuma tana ƙunshe da wata shari'ar da Allah bai bada 
izini akai ba?! 
Haƙiƙa Annabi - tsira da amincin Allah su tabbata a 
gare shi - yace: «Wanda ya (danganta mini) abin da 
ban faɗa ba; to ya tanadi mazauninsa a wuta». Kuma 
haƙiƙa  wanda  ya  ƙirƙiri  wannan  ƙaryar  ga  Manzon 
Allah - tsira da amincin Allah su tabbata a gare shi -, 
ya faɗi abinda (Annabi) bai faɗa ba, kuma yayi masa 

ƙarya a bayyane mai hatsari. Mamakin dacewarsa ga 
wannan  narko  (na  azaba)  mai  girma,  mamakin 
cancantarsa da shi idan bai yi gaggawar tuba ba, ya 
kuma yaɗawa mutane ƙaryar wannan wasiyyar da ya 
yi ta akan Manzon Allah  -  tsira  da  amincin Allah su 
tabbata a gare shi -; domin duk wanda ya yaɗa ɓarna 
a cikin mutane ya kuma jinginata ga Addini; to tuban 
shi ba ya inganta har sai ya sanar (da ƙaryar) kuma ya 
bayyanar, har mutane su tabbatar da ya bar wannan 
ƙaryar  ya  kuma  ƙaryata  kansa;  saboda faɗin  Allah  - 
girmanSa ya ɗaukaka -: 

 {Lalle ne waɗanda suke ɓõyẽwar abin da Allah Ya 
saukar  da  ga  hujjõji  bayyanannu,  da  shiriya,  daga 
bãyan  Mun  bayyana  shi  ga  mutãne,  a  cikin  Littãfi 
(Alƙur'ãni),  waɗannan  Allah  Yana  la'anar  su,  kuma 
mãsu la'ana suna la'anar su. 
 Sai  waɗanda  suka  tũba,  kuma  suka gyãra,  kuma 
suka bayyana, to waɗannan Ina karɓar tũba a kansu 
kuma Nĩ ne Mai karɓar tũba, Mai jin ƙai) [al-Bakara: 
159,  160],  Allah  -  Maɗaukakin  sarki  -  Ya  bayyana  a 
cikin  wannan  aya  mai  girma:  Cewa  duk  wanda  ya 
ɓoye  wani  abu  daga  gaskiya  ba  to  tubansa  bai 
inganta  ba  sai  bayan  gyara  da  bayyanawa,  kuma 

Allah - Maɗaukakin sarki - haƙiƙa Ya cika wa bayinSa 
addini, kuma Ya cika musu ni'ima da aiko ManzonSa 
(annabi)  Muhammad  -  tsira  da  amincin  Allah  su 
tabbata  a  gare  shi  -,  da  abin  da  Allah  Ya  yi  wahayi 
zuwa gare shi na shari’a cikakkiya, kuma bai karɓe shi 
zuwa  gare  Shi  ba  sai  bayan  cikawa  da  bayyanawa, 
kamar yadda Ya ce - tsarki ya tabbatar maSa: 

...
 
 {Kuma  yaune Na  cika muku addininku, kuma Na 
cika muku ni'imaTa kuma Na yarje muku musulunci a 
matsayin addini} [al-Ma'ida: 3] 
Mai  ƙirƙirar  wannan  wasiyya  ya  zo  a  ƙarni  na 
goma sha huɗu, yana son ya jefa mutane cikin wani 
sabon  addini,  wanda  ya  sanya  shiga  Aljanna  ga 
wanda ya karɓi shari'arsa, da kuma haramta Aljanna 
da shiga wuta ga wanda bai karɓi shari'arsa ba, Yana 
so  ya  sanya  wannan  wasiyyar  da  ya  ƙirƙira  ta  fi 
Alƙur'ani  girma  da  falala,  inda  ya  ƙirƙira  a  cikinta: 
cewa  duk  wanda  ya  rubuta  ta  ya  aika  ta  daga  gari 
zuwa  gari, ko daga  wuri  zuwa  wuri; za a gina  masa 
gida a Aljanna, kuma wanda bai rubuta ta ba ya aika 
ta,  za  a  haramta  masa  ceto  na  Annabi  -  tsira  da 
amincin  Allah  su  tabbata  a  gare  shi  -  a  ranar 
Alƙiyama,  Wannan  yana  daga  cikin  munanar  ƙarya, 
kuma  daga  cikin  bayyanannun  dalilai  akan  ƙaryar 

wannan  wasiyya,  da  ƙarancin  kunyar  wanda  ya 
ƙirƙira ta, da girman jarumtar sa akan ƙarya; domin 
wanda  ya rubuta  Alƙur'ani  mai  girma  kuma  ya  aika 
shi daga gari zuwa gari, ko daga wuri zuwa wuri; ba 
zai  samu  wannan  falalar  ba  idan  bai  yi  aiki  da 
Alƙur'ani mai girma ba, to yaya za a samu ga wanda 
ya rubuta wannan ƙarya kuma ya  yaɗa ta daga gari 
zuwa gari. Waɗanda ba su rubuta AlKur’ani ba kuma 
ba su aika shi daga gari zuwa gari ba, ba za a haramta 
musu  ceto  na  Annabi  -  tsira  da  amincin  Allah  su 
tabbata a gare shi - idan sun kasance masu imani da 
shi, masu bin shari'arsa, Da wannan ƙarya guda ɗaya 
a cikin wannan wasiyya, tana isa da kanta don nuna 
ɓatancinta  da  ƙaryar  wanda  ya  yaɗa  ta,  da  rashin 
kunya da wawancinsa da nisansa daga sanin abin da 
Manzo - tsira da amincin Allah su tabbata agare shi - 
ya zo da shi na shiriya ba. 
A dai cikin wannan wasiyyar - ban da abinda aka 
ambata - akwai wasu abubuwa kuma daban da suke 
nuna  ɓacinta  da  kuma  ƙaryarta.  Da  wanda  ya 
ƙirƙireta zai rantse sau dubu ko sama da haka akan 
ingancinta, haka da ace zai kirawa kansa mafi girman 
azaba  da  mafi  tsananin  uƙuba  akan  cewa  shi  mai 
gaskiya ne; da ba zai zama mai gaskiya ba, ba kuma 
zata taɓa zama ingantacciya ba, bari dai, ita wallahi 
thumma wallahi tana cikin mafi girma da mafi munin 
ɓarna,  mu  kuma  muna  shaidawa  Allah  -  tsarki  ya 

tabbata a gare Shi - da duk Mala’ikun da suke tare da 
mu. Duk wanda ya karanta wannan rubutu daga cikin 
musulmai  -  shaida  ce  da  za  mu  gabatar  da  ita  ga 
Ubangijinmu  -  Maɗaukakin  sarki  -:  Cewa  wannan 
wasiyya ƙarya ce da ƙirƙira akan Manzon Allah - tsira 
da  amincin  Allah  su  tabbata  a  gare  shi  -  Allah  Ya 
kunyatar  da  wanda  ya  ƙirƙireta  kuma  Yayi  masa 
hukunci da abinda ya cancanta. 
Bayan  abinda  aka  ambata,  al'amurra  da  dama  a 
cikin  abinda  aka  ambata  a  nassinta  (wasiyyar) suna 
nuni akan ƙaryar wannan wasiyya da kuma ɓacinta, 
daga ciki: 
Lamari na farko: Maganarsa a cikinta (Domin daga 
Juma’a  zuwa  Juma’a  mutum  dubu  ɗari  da  sittin  ne 
suka  rasu  ba  akan  addinin  Musulinci  ba);  domin 
wannan yana cikin ilimin gaibu, kuma Manzon Allah - 
tsira da amincin Allah su tabata a gare shi -wahayi ya 
yanke masa bayan rasuwarsa, kuma a rayuwarsa bai 
san gaibu ba, to ya bayan mutuwarsa; saboda faɗin 
Allah - tsarki ya tabbata a gare Shi -: 
﴿


























































﴾
...
 
 {Ka  ce:  Ba  zance  muku  ina  da  taskokin  Allah  ba 
kuma ban san gaibu ba} [al-An'am: 50] Da faɗinSa - 
Maɗaukakin Sarki -: 
﴿
















 

































﴾
...
 
 {Ka  ce:  wanda  suke  sammai  da  ƙassai  basu  san 

gaibu  ba  sai  Allah}  [al-Naml:  65],  Ya  zo  cikin 
ingantaccen  hadisi  daga  Annabi  -  tsira  da  amincin 
Allah su tabbata a gare shi -: Ya ce: Za a kore wasu 
mutane daga tafkina a ranar Alƙiyama, sai in ce: Ya 
Ubangiji! Abokaina, abokaina, sai a ce mini: Lallai ba 
ka  san  abin  da  suka  aikata  a  bayanka  ba.  Sai  in  ce 
kamar  yadda  bawan  kirki  ya  ce:  'Kuma  nã  kasance 
mai shaida a kansu matuƙar nã dawwama a cikinsu, 
sa'an nan a lõkacin da Ka karɓi raina Kã kasance Kai 
ne mai tsaro a kansu, kuma Kai a kan dukkan kõme, 
Halartacce ne.' [Al-Ma'ida: 117] 
Lamari  na  biyu:  -  Daga  lamurran  da  suke  nuna 
ɓacin wannan wasiyya da kuma cewa ita ɗin ƙage ce -
: Faɗinsa a cikinta: (wanda ya rubuta ta yana talaka, 
Allah zai wadata shi, ko yana fama da bashi, Allah zai 
biya masa bashinsa, ko yana da zunubi Allah zai masa 
gafara da iyayen sa saboda albarkar wannan wasiyya) 
zuwa  ƙarshenta.  Wannan  ma  yana  cikin  manyan 
ƙarairayi, kuma dalilai sun bayyana ƙaryar wanda ya 
ƙirƙireta  da  kuma  ƙarancin  kunyarsa  ga  Allah  da 
bayinSa;  domin  waɗannan  lamurra  uku  ba  sa 
samuwa da zarar an rubuta Alƙur'ani mai girma, to ta 
yaya  zasu  samu  ga  wanda  ya  rubuta  wannan 
ɓataciyyar  wasiyyar?!  Kawai  wannan  mugun  yana 
son  ya  yaudari  mutane  ne,  da  kuma  jingina  su  da 
wannan  wasiyya;  har  su  rubuta  ta  kuma  su  jingina 
kansu  da  wannan  falalar  da  ake  iƙirari,  su  bar 

hanyoyin da Allah Ya shara'anta ga bayinSa, kuma Ya 
sanya  su  masu  sadarwa  zuwa  ga  wadatar  zuci  da 
biyan  bashi,  da  gafarar  zunubai,  don  haka  muna 
neman  tsari  da  Allah  daga  hanyoyin  wulaƙanci  da 
biyayya ga son zuciya da Shaiɗan. 
Lamari na uku: - Daga lamurran da suke nuni akan 
ɓacin  wannan  wasiyyar  -,  faɗinsa  a  cikin  wasiyyar: 
(wanda  kuma  bai  rubuta  ta  ba  cikin  bayin  Allah; 
fuskarta  za  ta  yi  baƙi  a  duniya  da  lahira).  Wannan 
kuma  yana  daga  cikin  munanar  ƙarya,  kuma  yana 
daga  cikin  bayyanannun  hujjoji  akan  ɓacin  wannan 
wasiyyar, da kuma ƙaryar wanda ya ƙirƙireta, ta yaya 
zai  yiwu  a  hankalin  mai  hankali  ya  rubuta  wannan 
wasiyyar  da  wani  mutum  wanda  ba’a  san  shi  ba  a 
ƙarni na goma sha huɗu yazo da ita, yana ƙirƙirar ta 
ga Manzon Allah - tsira da amincin Allah su tabbata a 
gare shi - kuma yana da'awar cewa wanda bai rubuta 
ta ba fuskarsa za ta yi baƙi a duniya da lahira, kuma 
wanda ya rubuta ta zai zama mai arziƙi bayan talauci, 
kuma  zai  tsira  daga  bashi  bayan  ya  taru  a  kansa, 
kuma  za  a  gafarta  masa  abin  da  ya  aikata  na 
zunubai!! 
Tsarki  ya  tabbata  gareka!  wannan  ƙarya  ce 
babba!!  Lallai  hujjoji  na  gaskiya  suna  shaidawa  da 
ƙaryar wannan maƙaryaci, da girman ƙarfin zuciyarsa 
akan Allah, da ƙarancin kunyarsa ga Allah da mutane, 
ga  waɗannan  al'ummai masu  yawa  ba  su  rubuta  ta 

ba, fuskarsu ba ta yi baƙi ba, kuma ga wannan taro 
mai  yawa  wanda  babu  mai  ƙirga  su  sai  Allah  sun 
rubuta ta sau da yawa, amma ba a biya basussukansu 
ba,  kuma  talaucinsu  bai  gushe  ba,  muna  neman 
tsarin  Allah    ga  karkacewar  zukata,  da  ɓarnar 
zunubai, Waɗannan siffofi da sakamakon shari'a mai 
daraja  ba  ta  zo  da  su  ba  ga  wanda  ya  rubuta  mafi 
kyawun  littafi  kuma  mafi  girma  wato  Alƙur'ani  mai 
girma,  to  yaya  zasu  samu  ga  wanda  ya  rubuta 
wasiyya  ta  ƙarya  mai  ɗauke  da  nau'o'in  ƙarya,  da 
jimloli  masu  yawa  daga  nau'o'in  kafirci,  tsarki  ya 
tabbata ga Allah!! Ya  mamakin haƙurinSa ga wanda 
Yayi masa ƙarya. 
Lamari  na  huɗu:  -  Daga  lamurran  da  suke  nuni 
akan cewa wannan wasiyyar tana daga mafi girman 
ɓarna, kuma mafi bayyanar ƙarya -: Faɗinsa a cikinta 
(wanda  kuma  gasgata  ta  to  zai  tsira  daga  azabar 
wuta, wanda kuma ya ƙaryata ta ya kafirta), Wannan 
-  kuma  -  yana  daga  cikin  mafi  girman  jarumtar  yin 
ƙarya, da kuma mafi munin ɓata, wannan maƙaryaci 
yana  kiran  dukkan  mutane,  da  su  gaskata  da 
ƙaryarsa, yana iƙirarin cewa da hakan za su tsira daga 
azabar wuta, kuma cewa duk wanda ya ƙaryata ta zai 
kafirta,  Haƙiƙa  -  Wallahi-  wannan  maƙaryacin  ya  yi 
ƙage  mai  girma  ga  Allah,  kuma  -  Wallahi  -  ya  faɗi 
abinda  ba gaskiya ba ne.  Lalle  wanda ya gasgata ta 
shi  ne  wanda  ya  cancanci  ya  kasance  kafiri  ba  wai 

wanda ya ƙaryata ta ba; domin ita (wasiyyar) fa ƙage 
ce kuma ɓarna ce kuma ƙarya ce da ba ta da tushe na 
inganci.  Kuma  mu  muna  shaidawa  Allah  akan  cewa 
wasiyyar  ƙarya  ce,  kuma  wanda  ya  ƙirƙire  ta 
maƙaryaci ne, yana son ya shar’anta wa mutane ne 
abinda  Allah  bai  yi  izini  ba.  Ya  shigar  musu  abinda 
baya  cikin  addininsu,  kuma  haƙiƙa  Allah  Ya  cika 
addinin,  Ya  kuma  cika  shi  ga  wannan  al’ummar tun 
kafin  wannan  ƙirƙiren  da  ƙarni  goma  sha  huɗu.  Ku 
faɗaka:  Ya  ku  masu  karatu  da  ‘yan  uwa,  kada  ku 
kuskura  ku  gasgata  irin  waɗannan  ƙirkire-ƙirƙiren, 
kada  a  samu  masu  rurutata  a  cikinku,  domin  ita 
gaskiya tana da  haske ba  ya rikicewa mai  nemanta, 
ku  nemi  gaskiya  da  dalilinta,  ku  tambayi  malamai 
akan  abinda  ya  shige  muku  duhu,  kada  ku  ruɗu  da 
rantsuwar  maƙaryata.  Haƙiƙa  shaiɗan  la’ananne  ya 
rantsewa  iyayenku  (Annabi)  Adamu  da  (Nana) 
Hauwa'u  akan  cewar  shi  mai  nasiha  ne  a  gare  su, 
alhali  kuwa  shine  ne  mafi  girman  maha’inta  kuma 
mafi ƙaryar maƙaryata, kamar yadda Allah Ya hakaito 
hakan  daga  gare  shi,  sai  (Allah)  -  Mai  tsarki  da 
ɗaukaka - Ya ce: 
﴿








































﴾ 
 {Kuma ya yi musu rantsuwa; Lalle ne nĩ, a gare ku, 
haƙĩƙa,  daga  mãsu  nasĩha  ne}  [al-A'araf:  21].  Ku 
kiyaye  shi,  ku  kiyayi  mabiyansa  daga  masu  ƙirƙire-
ƙirƙire, sau nawa shi da su suke ta rantse-rantse na 

ƙarya da alƙawura na yaudara da maganganu da aka 
ƙawata,  domin  ruɗarwa  da  ɓatarwa!  Amma  abinda 
wannan  me  ƙirƙiren  ya  ambata  na  bayyanar 
munanan abubuwa; to wannan al’amari ne da yake a 
waƙi'i,  Alƙur'ani  mai  girma  da  Sunnah  mai  tsarki 
tabbas  sun  tsawatar  a  kansu  matuƙar  tsawatarwa, 
kuma a cikinsu ne (Alƙur’ani da Sunnah) shiriya take 
da kuma wadatarwa. 
Amma abinda ya anbata na alamomi alƙiyama, to 
haƙiƙa hadisai sun yi bayani dalla dalla na abinda zai 
kasance na alamomin alƙiyama, kuma Alƙur'ani mai 
girma ya yi nuni akan wasu daga ciki, duk wanda yake 
son  ya  san  haka  zai  same  shi  a  mahallinsa  a  cikin 
littattafan  Sunnah,  da  littattafan  ma'abota  ilimi  da 
imani, mutane ba su da buƙatar bayanin irin wannan 
me ƙirƙiren ƙaryar da kuma ruɗarwarsa da yadda ya 
cuɗa gaskiya da ƙarya. Allah Ya tsare ni Ya tsare ku da 
sauran  musulmai  daga  sharrin  shaiɗanu,  da  fitinar 
masu  ɓatarwa,  da  karkacewar  karkatattu,  da 
ruɗarwar  maƙiya  Allah  maɓarnata,  waɗanda  suke 
son su bice hasken Allah da bakunansu, su rikitarwa 
mutane  addinin  su,  alhali  kuwa  Allah  Mai  cika 
haskenSa ne, kuma Mai taimakon addininSa ne, koda 
kuwa  maƙiya  Allah  sun  ƙi  daga  cikin  shaiɗanu  da 
mabiyansu  cikin  kafirai  da  mulhidai.  Muna  roƙon 
Allah  Ya  kyautata  halayan  musulmai,  Ya  kuma  yi 
musu baiwa da bin gaskiya da kuma tsayuwa a kanta, 

da kuma tuba ga Allah - tsarki ya tabbata a gare Shi - 
daga  sauran  zunubai,  domin  Shi  Mai  yawan  karɓar 
tuba ne, kuma Mai yawan jin ƙai ne, kuma Mai iko ne 
akan dukkan komai. Kuma Allah Ya isar mana, kuma 
madalla  da  Wakili,  babu  dabara  babu  ƙarfi  face  da 
(nufin) Allah Maɗaukaki Mai girma. 
Godiya ta tabbata ga Allah Ubangijin talikai, tsira 
da  amincin  Allah  su  tabbata  ga  bawanSa  kuma 
ManzonSa  mai  gaskiya  amintacce,  da  alayensa  da 
sahabbansa  da  mabiyansa  da  kyautatawa  har  zuwa 
ranar sakamako. 
 
*** 

